Author: eskutova
Last saved by: timea.lengyelova
Company: UVSR

N Á R O D N Á    R A D A   S L O V E N S K E J    R E P U B L I K Y
V. volebné obdobie

55

VLÁDNY NÁVRH
ZÁKON
z ............... 2010,
ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a ktorým sa menia a dopĺňajú niektoré zákony
Národná rada Slovenskej republiky sa uzniesla na tomto zákone:
Čl. I
Zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení zákona č. 42/1992 Zb., zákona č. 93/1992 Zb., zákona Národnej rady Slovenskej republiky č. 186/1993 Z. z., zákona Národnej rady Slovenskej republiky č. 205/1996 Z. z., zákona  č. 64/1997 Z. z., zákona č. 80/1998 Z. z., zákona č. 72/1999 Z .z., zákona č. 175/1999 Z. z., zákona č. 456/2002 Z. z., zákona č. 172/2003 Z. z., zákona č. 504/2003 Z. z., zákona č. 12/2004 Z. z., zákona č. 549/2004 Z. z., zákona č. 595/2006 Z. z., zákona č. 523/2007 Z. z., zákona č. 571/2007 Z. z., zákona č. 285/2008 Z. z., zákona č. 396/2009 Z. z. a zákona č. 139/2010 Z. z. sa mení a dopĺňa takto:
1.	V § 11 ods. 2 prvej vete sa slová „a to pokiaľ možno v tej istej obci, v ktorej sa nachádza prevažná časť pôvodných pozemkov“ nahrádzajú slovami „v tom istom katastrálnom území, v ktorom sa nachádzal pôvodný pozemok“, druhá veta znie: „Ak oprávnená osoba s náhradným pozemkom nesúhlasí poskytne sa jej náhrada v peniazoch.“ a vypúšťa sa tretia veta.
2.	V § 11 ods. 3 sa vypúšťa písmeno a).
Doterajšie písmená b) až f) sa označujú ako písmená a) až e).
3.	V § 11 ods. 7 posledná veta znie:
„Navrhnutý pozemok musí byť v katastrálnom území, v ktorom sa nachádzal pôvodný pozemok.“.
4.	V § 15 ods. 4 sa vypúšťajú slová „tohto zákona, ak sa účastníci zmluvy nedohodnú inak“.
5.	
Za § 34b sa vkladá § 34c, ktorý vrátane nadpisu znie:
„§ 34c
Prechodné ustanovenie k úpravám účinným od 1. decembra 2010
Rokovania o návrhoch náhradných pozemkov oprávnenými osobami podľa § 11 ods. 7 alebo rokovania o ponukách náhradných pozemkov pozemkovým fondom oprávnenej osobe podľa § 11, ktoré neboli do 30. novembra 2010 ukončené podpísaním zmluvy medzi pozemkovým fondom a oprávnenou osobou sa dokončia podľa predpisov účinných od 1. decembra 2010.“.
Čl. II
Zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení zákona Slovenskej národnej rady č. 293/1992 Zb., zákona Slovenskej národnej rady č. 323/1992 Zb., zákona Národnej rady Slovenskej republiky č. 187/1993 Z. z , zákona Národnej rady Slovenskej republiky č. 180/1995 Z. z., zákona Národnej rady Slovenskej republiky č. 222/1996 Z. z., zákona č. 80/1998 Z. z., zákona č. 256/2001 Z. z., zákona č. 420/2002 Z. z., zákona č. 518/2003 Z. z., zákona č. 217/2004 Z. z., zákona č. 523/2004 Z. z., zákona č. 549/2004 Z. z., zákona č. 571/2007 Z. z., zákona č. 285/2008 Z. z., zákona č. 66/2009 Z. z., zákona č. 499/2009 Z. z., zákona č. 136/2010 Z. z. a zákona č. 139/2010 Z. z. sa mení takto:
V § 34 ods. 4 písm. a) sa za slová ,,do vlastníctva oprávnených osôb pozemky“ vkladajú slová ,,v tom istom katastrálnom území, ako boli pôvodné pozemky alebo poskytne finančnú náhradu oprávneným osobám,“.
Čl. III
Zákon č. 503/2003 Z. z. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov v znení zákona č. 217/2004 Z. z., zákona č. 549/2004 Z. z., zákona č. 571/2007 Z. z., zákona č. 285/2008 Z. z. a zákona č. 139/2010 Z. z. sa mení a dopĺňa takto:
1.	V § 6 ods. 2 prvej vete sa slová „a to ak možno v tej istej obci, v ktorej sa nachádza prevažná časť pôvodných pozemkov“ nahrádzajú slovami „v tom istom katastrálnom území, v ktorom sa nachádzal pôvodný pozemok“ a druhá veta znie: „Ak oprávnená osoba s náhradným pozemkom nesúhlasí, poskytne sa jej náhrada v peniazoch.“.
2.	V § 6 ods. 7 sa slová „v okrese, ktorého súčasťou je katastrálne územie“ nahrádzajú slovami „v katastrálnom území“.
3.	V § 6 ods. 9 sa vypúšťa písmeno a).
Doterajšie písmená b) až f) sa označujú ako písmená a) až e).
4.	
Za § 8b sa vkladá § 8c, ktorý vrátane nadpisu znie:
„§ 8c
Prechodné ustanovenie k úpravám účinným od 1. decembra 2010
Rokovania o výzvach oprávnených osôb Slovenskému pozemkovému fondu alebo správcovi podľa § 6 ods. 6 na vydanie náhrady, rokovania o návrhoch náhradných pozemkov podľa § 6 ods. 7 alebo rokovania o ponukách Slovenského pozemkového fondu alebo správcu náhradného pozemku podľa § 6 s oprávnenou osobou, ktoré neboli do 30. novembra 2010 ukončené podpísaním zmluvy medzi Slovenským pozemkovým fondom alebo správcom a oprávnenou osobou sa dokončia podľa predpisov účinných od 
1. decembra 2010.“.
Čl. IV
Tento zákon nadobúda účinnosť 1. decembra 2010.